mk en mk mk ar es en ro uk nl it en pt ja sq hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk mk ru hbs_cyr mk mk mk mk mk ru hbs_cyr ru mk mk mk uk en mk mk mk hbs_cyr mk mk mk mk mk mk mk mk mk mk mk mk mk en en mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Македонија: Новите закони негативно ќе влијаат на културното наследство · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Македонија: Новите закони негативно ќе влијаат на културното наследство
Објавено на 20 јануари 2012 6:20 GMT
Прочитај го овој напис на Français, Malagasy, Español, Shqip, English
Новите закони во Македонија ќе имаат негативно влијание на културното наследство во земјата. Тоа е професионалната оценка на археологот Василка Димитровска, која преку угледниот блог Археолошки дневник објави реакција на усвојувањето легислатива по скратена постапка (англиски):
Државата го усвои предлог-законот за третман на бесправно изградени објекти, поточно за легализација на дивоградби, со што веројатно ќе го нанесе најголемиот удар на културното наследство на Република Македонија. Познато е дека поголем број на археолошки локалитети се наоѓаат во рурална, но има прилично голем број и урбана околина низ градовите, од кои на повеќето се никнати дивоградби кои засекогаш уништиле некои древни градови. Според Археолошката карта на РМ (Том 2, издание на МАНУ, 1995) само на територијата на градот Скопје се регистрирани преку 150 локалитети, но во исто време регистрирани се и неколку големи тумори од дивоградби во Волково, Злокуќани, Припор итн …
Ова особено се однесува на римскиот град Скупи, над кој лежат куќите на распашаната богата клиентела од Злокуќани, распослана на сите оние 40 хектари на кои се простирала нашата (и светската) богата историја.
Сакав да напишам подолг текст на оваа тема, но нема што тука повеќе да се должи. Со легализирање на дивоградбите кои се наоѓаат околу или пак директно во атарот на одреден археололошки локалитет, ќе загубиме огромен дел од културното наследство на Македонија вклучувајќи и некои големи градови од минатото како Скупи, Хераклеја, Лихнидос и многу други. Оваа влада вложи огромни пари за археолошки ископувања од кои после толку години не видовме ниту една публикација. Сега е на добар пат со законот за легализација на дивоградбите да погази се што воопшто досега вложила во археологијата.
Римски надгробни споменици и саркофази од Скупи изложени на временските прилики и воздушното загадување пред Музејот на Град Скопје. Фото: Филип Стојановски, објавено под лиценца Криејтив комонс-наведи извор.
Како археолог, г-а Димитровска изјави дека треба да се грижи за севкупното наследство кое му припаѓа на целиот свет, независно од кој период потекнува. Според неа, прв чекор би морало да биде промена и спроведување на Законот за културно наследство.
Читател наречен Александар коментираше на овој пост:
Очигледно подготвувачите на законот не консултирале никого, стар и познат проблем во Македонија. Од кабинет не се гледа многу… Жално е да се рече, ама кога народот не се потресе за многу работи кои подиректно го тангираат, за ова нема ни да бекне. и пак се враќаме на проблемот на образованието, и така натаму, се вртиме во круг.
Глобал војсис неодамна извести за укажувањата на друг блогер, кој се спротивстави (анг.) на изградба на јавни згради преку веројатен архолошки локалитет во центарот на главниот град на РМ.
Со новиот Закон за третман на нелегално изградени објекти, државата ги поканува сопствениците да легализираат дивоградби по цена од 1 евро за метар квадратен. Како и обично, Владата започна и скапа рекламна кампања за популаризација на законот, преку видео-спотови кои се прикажуваат на ТВ-станици блиски до режимот. Овој обид за дополнување на испразнетиот државен буџет се претставува како начин урбаните и  руралните пониски класи кои имаат изградено домови без дозвола или документи да се стекнат со вистинска сопственост. Попатно, им се наоѓа и на локалните моќници кои имаат изградено вили во зони кои се номинално заштитени, како национални паркови и сл.
Надгробната плича на Виталис, стар римски коњанички офицер, пред Музеј на Град Скопје. Фото: Филип Стојановски, објавено под лиценца Криејтив комонс-наведи извор.
За зголемување на културните придобивки, следуваат информации за археолошките наоѓалишта споменати во овој пост, со линкови до написите на Википедија:
Скупи бил римскиот претходник на современата престолнина Скопје. Основан како воен логор околу 168 г.п.н.е.  прераснал во град кој бил уништен во земјотресот од 518 г.н.е. Населението се преселило неколку километри по течението на реката Вардар и искористило дел од мермерот да го изгради средновековно Скопје, поточно калето – на кое неодамна се случи меѓуетнички инцидент (анг.). Некои од надгробните споменици од Скупи може да се видат во центарот на Скопје пред Градскиот музеј, додека локацијата е близу до патот кон Косово и не е отворена за посетители.
Хераклеја Линкестис е близу до Битола, вториот град по големина во РМ. Основан од кралот Филип II Македонски во 4 век п.н.е. овој „град на Херкул во земјата на рисот“ содржи важни римски и рановизантиски остатоци, меѓу кои и познатите мозаици и театар. Пред неколку години Владата на РМ ги украси своите степеници со неколку римски скулптури од ова место.
Лихнидос е старогрчкото име за Охрид. Оваа питома и стратешки значајна област е постојано населена со луѓе со илјадници години, а е позната по зачуваната архитектура, икони и други богатства од средновековниот и османлискиот период. Нови ископувања направени во последите две децении открија постари наслаги со артефакти како амфитеатар (кој повторно се користи за концетрти), гробови на наводни антички македонски воини/генерали (златни маски и оружје) и аристократки (софистициран накит).
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Повратен линк: Macedonia: New Laws to Have an Adverse Impact on Cultural Heritage
[…] The article is cited here and here. The post is available in fr, mk, mg, es and […]
10 јули 2012, 13:16
Приклучи и се на дискусијата
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани